b'\n_START_ARTICLE_\n\xc5\xa0ar\xc5\xabnas Keserauskas\n_START_SECTION_\nBiografija\n_START_PARAGRAPH_\n1999 m. sta\xc5\xbeavosi Tarptautin\xc4\x97s teis\xc4\x97s akademijoje Hagoje (Nyderlandai). 1993\xe2\x80\x931998 m. Vilniaus universiteto Teis\xc4\x97s fakultete baig\xc4\x97 teis\xc4\x99. 2002\xe2\x80\x932003 m. Londono universiteto Karaliaus koled\xc5\xbee \xe2\x80\x93 podiplomines studijas, Europos teis\xc4\x97s magistras (LL.M. Eur.); 2004\xe2\x80\x932010 m. studijavo doktorant\xc5\xabroje, filosofijos daktaras teis\xc4\x97s srityje (Doctor of Philosophy in Law)._NEWLINE_Nuo 1995 m. lapkri\xc4\x8dio iki 1998 m. bir\xc5\xbeelio adv. kontoros \xe2\x80\x9eLideika, Petrauskas, Vali\xc5\xabnas ir partneriai\xe2\x80\x9c (\xe2\x80\x9eLAWIN\xe2\x80\x9c) teisininko pad\xc4\x97j\xc4\x97jas, nuo 2006 m. iki 2009 m. liepos teisininkas (patar\xc4\x97jas), advokatas. Advokatas nuo 2001 m. Dirbdamas advokatu, atstovavo konkurencijos teis\xc4\x97s bylose. Nuo 2009 m. rugpj\xc5\xab\xc4\x8dio Jungtin\xc4\x97s Karalyst\xc4\x97s S\xc4\x85\xc5\xbeiningos prekybos tarnybos (angl. Office of Fair Trading) vyresnysis teis\xc4\x97s patar\xc4\x97jas, nuo 2011 m. baland\xc5\xbeio 4 d. Konkurencijos tarybos pirmininkas (savo dekretu paskyr\xc4\x97 Prezident\xc4\x97 Dalia Grybauskait\xc4\x97, Premjero Andriaus Kubiliaus teikimu; Konkurencijos tarybos vadovas Jonas Rasimas, i\xc5\xa1 pareig\xc5\xb3 atleistas nuo 2011 m. sausio 31 d., kadangi yra paskirtas \xc4\xaf Europos Komisijos Konkurencijos generalinio direktorato \xe2\x80\x93 Direktorato \xe2\x80\x9eRinkos ir bylos I: energetika ir aplinka\xe2\x80\x9c direktoriaus pareigas)._NEWLINE_Nuo 1999 m. rugs\xc4\x97jo iki 2004 m. spalio VU TF \xc5\xa1eimos teis\xc4\x97s, nuo 2000 m. rugpj\xc5\xab\xc4\x8dio iki 2005 m. rugpj\xc5\xab\xc4\x8dio Rygos auk\xc5\xa1tosios teis\xc4\x97s mokyklos (Latvija), nuo 2005 m. rugs\xc4\x97jo \xe2\x80\x93 VU TF konkurencijos teis\xc4\x97s d\xc4\x97stytojas._NEWLINE_Moka angl\xc5\xb3, rus\xc5\xb3 kalbas. Turi pranc\xc5\xabz\xc5\xb3 kalbos pagrindus.'